गोड्डा/दुमका : आधुनिकताक दौड़ में जतय विभिन्न तरहक आकर्षक झालर आ बल्ब बाजार में आबि गेल अछि मुदा बिजलीक कमी आ महंग होयबाक कारणे बिजलीक सामान अधिकतर लोकक पहुंच सऽ बाहर अछि। एना में कुम्हारक व्यवसाय पर कोनो फर्क नहिँ पड़ल अछि आ यैह कारण अछि जे दीपावली अबिते देरी कुम्हार दीप,भुटकी,ऋद्धि-सिद्धि,गणेश-लक्ष्मी आदिक निर्माण में जुटि गेलैथ हँ। स्थानीय शिवपुरक निवासी सुरेश पंडित,भवेश पंडित आदि बताबैत छैथ जे वो सभ दिनराति मेहनत कऽ घैल,दीप,भुटकी संगे विभिन्न प्रकारक मूर्ति के निर्माण करैत छैथ। पर्व-त्योहार पर तऽ मेहनत कऽ सामान बनाबय छी आ आपूर्ति सेहो भऽ जाइत अछि मुदा तखनो महंगाईक मारि झेलय पड़ि रहल अछि कियैक तऽ शहरक आबादी बढ़ जयबा से आब तऽ मिट्टी कीनि कऽ दूर से आनय पड़ैत अछि। जलावन सेहो दिनानुदिन महंग होइत जा रहल अछि आ ऊपर से मिट्टीक बर्तनक बिक्री में लगातार गिरावट आबि रहल अछि। ओ बतैलैथ जे हुनक आर्थिक स्थिति दयनीय होयबाक बावजूद सरकार द्वारा हुनका सभ के कोनो तरहक आर्थिक सहायता नहिँ भेटैत अछि। लालकार्ड, बीपीएल,अन्त्योदय, अन्नपूर्णा आदि लाभ सभ से सेहो हमरा सभ के वंचित कऽ देल जाइत अछि।
 जामताड़ा/भागलपुर : झामुमो सुप्रीमो संगे स्थानीय सांसद शिबू सोरेन पूर्व रेलवे के महाप्रबंधक सऽ जामताड़ा आ विद्यासागर स्टेशन पर सभ ट्रेनक ठहराव आ यात्री सुविधा बढ़यबाक मांग कयलथ हँ। एहि लऽ कऽ सोरेन महाप्रबंधक के 6 सूत्री मांग पत्र सेहो समर्पित कयला हँ। मांग पत्रक माध्यम से जामताड़ा स्टेशन पर हावड़ा-नई दिल्ली पूर्वा एक्सप्रेस,हावड़ा-इलाहाबाद विभूति एक्सप्रेसक ठहराव आ विद्यासागर स्टेशन पर कोलकाता सऽ आबय-जाय वला सभ पैसेंजर ट्रेनक ठहराव कराबय, करमाटांड बाजार लग पश्चिमी केबिन लग उपरी पुलक निर्माण कराबय लेल,विद्यासागर स्टेशनक प्लेटफार्म पर पाइप द्वारा पाइन सप्लाई करयबा लेल आ प्लेटफार्म पर यात्री शेड निर्माण कराबय के मांग कैलैथ हँ।
 बिहारक मुख्यमंत्री नीतीश कुमारक राय के करैत NDA गुजरातक मुख्यमंत्री नरेंद्र मोदी के PM पद केर उम्मीदवार बना सकैत अछि।
 नीतीश कुमारक महत्वाकांक्षी अधिकार रैली सँ ठीक पहिनए बिहार BJP केर अध्यक्ष CP ठाकुर कहलाह अछि "अगर मोदी गुजरात चुनाव भारी बहुमत से जीतते हैं तो वो एनडीए के पीएम उम्मीदवार हो सकते हैं। " ठाकुर कहलाह की भ' सकैछै नरेंद्र मोदी के PM पदक उम्मीदवार बनाबए सँ NDAक किछ घटक दल नाराज होताह, मुदा जँ ओ गुजरातक चुनाव भारी अंतर सँ जीतलाह तं हुनका PM पदक उम्मीदवार बनाओल जा सकैत अछि।
 जी हँ,ठीके पढ़लौ,लगभगि 16 बरखक बाद रेल मंत्रालय पूर्ण रुपे क्रांगेस मेँ आबैत देरी रेल भाड़ा मेँ वृद्धि के तैयारी शुरु भऽ गेल हँ। नबका रेल मंत्री पवन कुमार बंसल कहलैथ हं जे यात्री सुविधा के बढ़िया बनयबा लेल रेल भाड़ा बढ़ेनाय अनिवार्य अछि।
 एम्हर नव पेट्रोलियम मंत्री वीरप्पा मोइली सेहो इशारा केलैथ हं जे चरणबद्ध तरीका सऽ डीजल,पेट्रोल,केरोसिन तेल आ रसोइ गैस पर देल जा रहल सब्सिडी वापस लेल जाओत। इ साफ अछि जे महंगाई के मारि झेलैत जनता के एकटा और झटका लागि सकैत अछि।
 एम्हर नव पेट्रोलियम मंत्री वीरप्पा मोइली सेहो इशारा केलैथ हं जे चरणबद्ध तरीका सऽ डीजल,पेट्रोल,केरोसिन तेल आ रसोइ गैस पर देल जा रहल सब्सिडी वापस लेल जाओत। इ साफ अछि जे महंगाई के मारि झेलैत जनता के एकटा और झटका लागि सकैत अछि।
 खगड़िया : पूर्वोत्तर बिहार रेल उपभोक्ता संघर्ष समितिक केंद्रीय संयोजक सुभाषचंद्र जोशी पूर्व मध्य रेल हाजीपुर केर प्रबंधक के पत्र लिखि समस्तीपुर से बरौनी के बीच चलय वला सभटा ट्रेन के मानसी वा कटिहार धरि चलाबय लेल आग्रह केलैथ हँ। ओ मोकामा से बरौनी धरि चलय वला सभटा ट्रेनक परिचालन क्षेत्र बढ़ाकऽ दरभंगा धरि करबाक मांग कयलथ हँ। एकरा अलावा हाजीपुर से बरौनी धरि चलय वला सभटा ट्रेनक परिचालन क्षेत्र बढ़ाकऽ मानसी वा कटिहार धरि करय के मांग कयलथ हं। श्री जोशीक कहब अछि जे है छोट स्टेशन सभक यात्री के यात्रा करय हेतु 24 घंटे में एकटा से दूटा ट्रेन मात्रे अछि। एहि ट्रेन सभक मार्ग विस्तार करला से रेलवे के राजस्व में वृद्धिक संग-संग आम यात्री के सुविधा होयत।
 सीतामढ़ी : बिहार नव निर्माण समिति के बैसार भवदेपुर में बीतल काल्हि सूर्यकांत प्रसाद केर अध्यक्षता में भेल। बैसार में केन्द्रीय अध्यक्ष शत्रुध्न साहू बैरगनिया से घोड़ासहन धरि आमान परिर्वतनक काज पूरा भऽ जयबाक बादो ट्रेन नहीं चलाबय लेल रेलवे के उदासीनता बतौलैथ। ट्रेन नहीं चलय सऽ सीतामढ़ी, शिवहर आ चंपारण के लोककेँ आवागमन की परेशानी होइत अछि। बैसार में रेल मंत्री आ पूर्व मध्य रेलवे के महाप्रबंधक सऽ शीघ्र ट्रेन चलाबय मांग कैल गेल। सीतामढ़ी से बैरगनिया धरि ट्रेन चलाबाक लेल सामाजिक कार्यकर्ता जटाशंकर आत्रेयक आंदोलनक चर्चा करैत बताओल गेल जे जौँ जल्द ट्रेनक परिचालन नहिँ शुरु भेल,तऽ जनआंदोलन चलाओल जायत। मौका पर श्रीनारायण प्रसाद,वीर प्रसाद साह,भवेश शर्राफ,अवधेश गिरी, राम नरेश गुप्ता आदि उपस्थित छलैथ।
 मधेपुर कओलेज परिसर में अंतरराष्ट्रीए मैथिली परिषद केर तत्वावधान में आयोजित भेल चारदीना मैथिली कार्यकर्ता प्रशिक्षण शिविर रविदिन के समाप्त भेल। समापन समारोह में अठारह प्रशिक्षु लोकनि के प्रमाण पत्र थमाओल गेल। समारोह के संबोधित करैत अंतरराष्ट्रीए मैथिली परिषदक केन्द्रीय अध्यक्ष डा. कमलाकांत झा कहलाह की नवतुरिया लोकनिं के संगठित भ'क' वहए मिथिला राज्य के पुनः प्राप्त करबाक चाही जेकी अंग्रेज लोकनिं भंग कए देने छलाह। परिषदक राष्ट्रीय अध्यक्ष डा. धनाकर ठाकुर मिथिलाक प्रगति में युवा वर्गक भूमिका आ मैथिलीक अस्तित्व आ मिथिलाक समस्या पर विस्तार में प्रकाश गेलाह। आयोजित समारोह के डा. उमेश ठाकुर, महेन्द्र मिश्र, अशोक कुमार सहनी सहित आन लोकनि सेहो संबोधित कएलाह।
 एकरा अलाबा एकटा आर शिबीर झंझारपुरमें सेहो आयोजित कएल गेल।
 कोलकाता/नई दिल्ली : साहित्य अकादमी केर मैथिली प्रतिनिधि के रुप मेँ ललित नारायण मिथिला विश्वविद्यालय के स्नातकोत्तर मैथिली विभागाध्यक्ष डा॰ वीणा ठाकुर मनोनीत भेली हँ। अकादमी केर जेनरल काउंसिल के कोलकाता मेँ भेल बैसार मेँ डा॰ ठाकुर के नाम पर सहमति बनल हं मुदा अखन धरि एकर आधिकारिक घोषणा नहिँ भेल हँ। इ खबर आबैत देर मैथिली साहित्य जगत मेँ प्रसन्नता अछि। जखन एहि संबंध मेँ डा॰ ठाकुर से पूछल गेल तखन ओ कहलैथ जे हमरा एकर विधिवत सूचना नहिँ अछि। वर्तमान मैथिली प्रतिनिधि डा॰ विद्यानाथ झा विदित के कार्यकाल 13 जनवरी 2013 के खत्म होएत ओकरा बाद डा॰ ठाकुर के कार्यकाल शुरु होएत। डा॰ ठाकुर सहरसा जिला मेँ विद्यालीय शिक्षा पूरा केलाक बाद दरभंगा के लनामिवि से बीए आ एमए करलाक बाद 1977 सऽ प्राध्यापिकाक पद पर कार्यरित छथि। 1985 मेँ डाक्टरेट के उपाधि पाबय वाली डा॰ ठाकुर वर्ष 2008 सऽ साहित्य अकादमी के मैथिली परामर्शदात्री समितिक सदस्या आछि। साहित्य अकादमी के कार्यकारिणी समिति के आगामी 6 नवंबर के होमय बला बैसार मेँ विभिन्न भाषाक प्रतिनिधि के नामक आधिकारिक घोषणा कैल जाएत।
 मुजफ्फरपुर : कहल तऽ इ जाइत अछि जे मिथिलाक पान आ मखान तऽ स्वर्ग मेँ सेहो नहिँ भेटैत छैक,ओ तऽ सिर्फ मिथिला मेँ भेटैत अछि। मिथिलाक विश्व प्रसिद्ध मखानक सर्वाधिक खर्चा कोजगरा मेँ होइत अछि। एहि लोकपर्व मेँ नवविवाहित कन्याक पक्ष से दुल्हा पक्ष केर मखान भेजल जाइत अछि आ दुल्हा पक्ष मोन भरि के मखान बांटैत छैथ। मैथिल समाज मेँ इ परंपरा बहुत पुरान अछि। मखानक उपयोग संपन्न घर सभ मेँ शाही भोज मेँ होइत अछि। मखानक कुल उत्पादनक लगभगि 60% दरभंगा आ मधुबनी मेँ और लगभग 94% भारतीय आ नेपालक मिथिला क्षेत्र मेँ होइत अछि मुदा स्थानीय स्तर पर एकर खपत लगभगि 25% से 30% मात्रे रहबाक कारणे अन्य राज्य मेँ भेजला पर व्यापारी लोकनि केनीक फायदा होइत अछि।
 कारणे मखानक उत्पादक क्षेत्र सहरसा,मधुबनी,पूर्णिया,सुपौल आदि से मखान एतय पहुंच रहल अछि।
 कारणे मखानक उत्पादक क्षेत्र सहरसा,मधुबनी,पूर्णिया,सुपौल आदि से मखान एतय पहुंच रहल अछि।
 फुलपरास(मधुबनी) : मिथिला राज्य जनजागरण अभियानक अंर्तगत लोकसभक आकर्षण के आंदोलन में बदलबाक उद्येश्य से अंतर्राष्ट्रीय मैथिली परिषदक राष्ट्रीय अध्यक्ष डा॰ धनाकर ठाकुर बीतल काल्हि प्रखंड केर फुलपरास,ब्रह्मपुरा,डेवढ़ आदि गामक भ्रमण केलैथ। हुनका संग उमेश कर्ण संगे औरौ लोक छलैथ। डेवढ़ गाम में वयोवृद्ध साहित्यकार जीवकांत मिश्र से सेहो इ सभ भेँट कऽ आंदोलन केर रूपरेखा पर चर्चा केलैथ। प्रेस विज्ञप्ति मेँ अंतर्राष्ट्रीय मैथिली परिषद के राष्ट्रीय अध्यक्ष डा॰ ठाकुर कहलैथ जे राष्ट्रीय राजमार्ग 57 केर बनलाक बाद से दू भाग में विभक्त मिथिला केर भूभाग फेर से एक भऽ गेल हँ। लोकक बीच व्यवहारिक आ व्यापारिक आदान प्रदानक सिलसिला फेर से चालू भऽ गेल हँ,जाहि से मिथिलाक परिक्षेत्र में वृद्धि कहनाय अतिशयोक्ति नहीं मानल जा सकैत अछि। मैथिलीक उपेक्षाक चर्चा करैत डा॰ ठाकुर कहलैथ जे राजनेता केर इच्छाशक्ति मेँ अभावक कारणे एहन भऽ रहल अछि। संवैधानिक दर्जा भेटलाक बावजूद प्राथमिक शिक्षा धरि में मैथिली के उचित स्थान नहीं भेट सकल हँ जेकरा लेल एकटा सशक्त आदोलन केर आवश्यकता अछि,आ इ आंदोलन बहुत जल्द होएत।
 Powered by Blogger. 